CELEX: 62008CA0515
Language: el
Date: 2010-10-07 00:00:00
Title: Υπόθεση C-515/08: Απόφαση του Δικαστηρίου (δεύτερο τμήμα) της 7ης Οκτωβρίου 2010 [αίτηση του Rechtbank van eerste aanleg te Antwerpen (Βέλγιο) για την έκδοση προδικαστικής αποφάσεως] — Ποινική διαδικασία κατά Vítor Manuel dos Santos Palhota, Mário de Moura Gonçalves, Fernando Luis das Neves Palhota και Termiso Limitada (Ελεύθερη παροχή υπηρεσιών — Άρθρα 56 ΣΛΕΕ και 57 ΣΛΕΕ — Απόσπαση εργαζομένων — Περιορισμοί — Εργοδότες εγκατεστημένοι σε άλλο κράτος μέλος — Καταχώριση προηγούμενης δηλώσεως αποσπάσεως — Έγγραφα κοινωνικής ασφαλίσεως για την εργασία — Έγγραφα ισότιμα εκείνων που προβλέπει το δίκαιο του κράτους μέλους υποδοχής — Αντίγραφο — Τήρηση των εγγράφων στη διάθεση των εθνικών αρχών)

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/4
            
         Απόφαση του Δικαστηρίου (δεύτερο τμήμα) της 7ης Οκτωβρίου 2010 [αίτηση του Rechtbank van eerste aanleg te Antwerpen (Βέλγιο) για την έκδοση προδικαστικής αποφάσεως] — Ποινική διαδικασία κατά Vítor Manuel dos Santos Palhota, Mário de Moura Gonçalves, Fernando Luis das Neves Palhota και Termiso Limitada
   (Υπόθεση C-515/08) (1)
   
   (Ελεύθερη παροχή υπηρεσιών - Άρθρα 56 ΣΛΕΕ και 57 ΣΛΕΕ - Απόσπαση εργαζομένων - Περιορισμοί - Εργοδότες εγκατεστημένοι σε άλλο κράτος μέλος - Καταχώριση προηγούμενης δηλώσεως αποσπάσεως - Έγγραφα κοινωνικής ασφαλίσεως για την εργασία - Έγγραφα ισότιμα εκείνων που προβλέπει το δίκαιο του κράτους μέλους υποδοχής - Αντίγραφο - Τήρηση των εγγράφων στη διάθεση των εθνικών αρχών)
   2010/C 328/05
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank van eerste aanleg te Antwerpen
   
      Ποινική διαδικασία ενώπιον του αιτούντος δικαστηρίου κατά
   
   Vítor Manuel dos Santos Palhota, Mário de Moura Gonçalves, Fernando Luis das Neves Palhota και Termiso Limitada
   
      Αντικείμενο
   
   Αίτηση για την έκδοση προδικαστικής αποφάσεως — Rechtbank van eerste aanleg te Antwerpen — Ερμηνεία των άρθρων 49 ΕΚ και 50 ΕΚ — Εθνική κανονιστική ρύθμιση η οποία υποχρεώνει τις οικοδομικές επιχειρήσεις που εκτελούν προσωρινώς εργασίες εντός κράτους μέλους να προσκομίζουν δήλωση αποσπάσεως προς τις αρχές του κράτους υποδοχής
   
      Διατακτικό
   
   Τα άρθρα 56 ΣΛΕΕ και 57 ΣΛΕΕ απαγορεύουν κανονιστική ρύθμιση κράτους μέλους η οποία προβλέπει την υποχρέωση του εργοδότη που είναι εγκατεστημένος σε άλλο κράτος μέλος και αποσπά εργαζομένους στο έδαφος του πρώτου κράτους μέλους να αποστέλλει προηγούμενη δήλωση αποσπάσεως, στο μέτρο που η έναρξη της σκοπούμενης αποσπάσεως εξαρτάται από την κοινοποίηση, στον εργοδότη αυτόν, αριθμού καταχωρίσεως της εν λόγω δηλώσεως και στο μέτρο που οι εθνικές αρχές του πρώτου αυτού κράτους διαθέτουν προθεσμία πέντε εργάσιμων ημερών από την παραλαβή της δηλώσεως εντός της οποίας μπορούν να προβούν στην κοινοποίηση αυτή.
   Τα άρθρα 56 ΣΛΕΕ και 57 ΣΛΕΕ δεν απαγορεύουν κανονιστική ρύθμιση κράτους μέλους η οποία προβλέπει την υποχρέωση του εργοδότη που είναι εγκατεστημένος σε άλλο κράτος μέλος και αποσπά εργαζομένους στο έδαφος του πρώτου κράτους μέλους να τηρεί στη διάθεση των εθνικών αρχών αυτού, κατά τη διάρκεια της περιόδου αποσπάσεως, αντίγραφο των ισότιμων εγγράφων κοινωνικής ασφαλίσεως για την εργασία που απαιτεί η νομοθεσία του πρώτου κράτους καθώς και να αποστέλλει το αντίγραφο αυτό στις εν λόγω αρχές μετά τη λήξη της περιόδου αποσπάσεως.
   
      (1)  ΕΕ C 44 της 21.2.2009.